CELEX: 62016CB0486
Language: mt
Date: 2019-07-03 00:00:00
Title: Kawża C-486/16: Digriet tal-Qorti tal-Ġustizzja (L-Ewwel Awla) tat-3 ta’ Lulju 2019 (talba għal deċiżjoni preliminari ta’ Juzgado de Primera Instancia no 6 ta’ Alicante) - Spanja – Bankia SA vs Alfredo Sánchez Martínez, Sandra Sánchez Triviño (Rinviju għal deċiżjoni preliminari – Protezzjoni tal-konsumaturi – Direttiva 93/13/KEE – Klawżoli inġusti fil-kuntratti konklużi mal-konsumaturi – Klawżola ta’ skadenza antiċipata ta’ kuntratt ta’ self ipotekarju – Artikolu 99 tar-Regoli tal-Proċedura tal-Qorti tal-Ġustizzja – Domanda identika għal domanda li fuqha l-Qorti tal-Ġustizzja diġà ddeċidiet jew li r-risposta għaliha tista’ tiġi dedotta b’mod ċar mill-ġurisprudenza – Dikjarazzjoni tan-natura parzjalment inġusta tal-klawżola – Setgħat tal-qorti nazzjonali fil-preżenza ta’ klawżola kklassifikata bħala “inġusta” – Sostituzzjoni tal-klawżola inġusta b’dispożizzjoni tad-dritt nazzjonali – Prinċipju ta’ effettività – Prinċipju ta’ awtonomija proċedurali)

20.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/4
            
         
      Digriet tal-Qorti tal-Ġustizzja (L-Ewwel Awla) tat-3 ta’ Lulju 2019 (talba għal deċiżjoni preliminari ta’ Juzgado de Primera Instancia no 6 ta’ Alicante) - Spanja – Bankia SA vs Alfredo Sánchez Martínez, Sandra Sánchez Triviño
      (Kawża C-486/16) (1)
      
      (Rinviju għal deċiżjoni preliminari - Protezzjoni tal-konsumaturi - Direttiva 93/13/KEE - Klawżoli inġusti fil-kuntratti konklużi mal-konsumaturi - Klawżola ta’ skadenza antiċipata ta’ kuntratt ta’ self ipotekarju - Artikolu 99 tar-Regoli tal-Proċedura tal-Qorti tal-Ġustizzja - Domanda identika għal domanda li fuqha l-Qorti tal-Ġustizzja diġà ddeċidiet jew li r-risposta għaliha tista’ tiġi dedotta b’mod ċar mill-ġurisprudenza - Dikjarazzjoni tan-natura parzjalment inġusta tal-klawżola - Setgħat tal-qorti nazzjonali fil-preżenza ta’ klawżola kklassifikata bħala “inġusta” - Sostituzzjoni tal-klawżola inġusta b’dispożizzjoni tad-dritt nazzjonali - Prinċipju ta’ effettività - Prinċipju ta’ awtonomija proċedurali)
      (2020/C 19/04)
      Lingwa tal-kawża: l-Ispanjol
      
         Qorti tar-rinviju
      
      Juzgado de Primera Instancia no 6 de Alicante
      
         Partijiet fil-kawża prinċipali
      
      
         Rikorrenti: Bankia SA
      
         Konvenuti: Alfredo Sánchez Martínez, Sandra Sánchez Triviño
      
         Dispożittiv
      
      L-Artikoli 7(1) tad-Direttiva 93/13/KEE tal-5 ta’ April 1993 dwar klawżoli inġusti f’kuntratti mal-konsumatur u l-prinċipju ta’ effettività għandhom jiġu interpretati, f’ċirkustanzi bħal dawk fil-kawża prinċipali, fis-sens li dawn ma jipprekludux li qorti nazzjonali tal-ewwel istanza tkun marbuta b’deċiżjoni mogħtija minn qorti tal-appell li timponi l-ftuħ ta’ proċedura ta’ eżekuzzjoni b’kont meħud tal-gravità tal-ksur mill-konsumatur tal-obbligi li jirriżultaw mill-kuntratt ta’ self ipotekarju, minkejja li dan il-kuntratt kien jinkludi klawżola ddikjarata abbużiva f’sentenza preliminari li saret definittiva, iżda li ma għandhiex l-awtorità ta’ res judicata fid-dritt nazzjonali.
      
         (1)  ĠU C 441, 28.11.2016.